**Repetition**

**Budskab**Det du skal fokusere på er, at alle har et budskab, som de gerne vil have ud til andre. Det kan man gøre på mange måder. Fx kan man skrive en novelle, lave en reklame, skrive en artikel, lave en film, lave en manual, skrive en ansøgning osv.

**Analyse**I dansk skal vi så analysere, hvad andre har af budskaber til os, og hvordan de har valgt at få deres budskab ud til os.

**Perspektivere**Herefter er det supervigtigt, at du kan perspektivere til andre tekster, film eller ting fra virkeligheden og dit eget liv.

Fiktion - Mundtlig

**Teksterne**Læs eller hør ”Dragen” og ”Briller”. Læs dine noter og læg især vægt på

**”tema/budskab”**  
Dragen: magt, manipulation, gruppepres, at turde sige fra,   
Briller: magt, jalousi (Ole er jaloux på moderens nye mand. Manden har briller, og da Ole ser, at den de skal slå ned har briller, slår han først – fordi han er jaloux på sin mors kæreste).  
Zappa: magt, jalousi, at turde sige fra

**”personkarakteristik”**

|  |  |  |  |
| --- | --- | --- | --- |
|  | Dragen | Briller | Zappa |
| Den der har magten | Michael | Roland | Steen |
| Den der tænker over tingene / har dårlig samvittighed | Jan | Ole | Bjørn |
| Medløberen /medløberne | Erik Flemming Carl | To andre | Mulle |

**Referat**Husk at referatet du skal give af eksamensteksten, skal være et handlingsreferat, dvs. du skal fortælle handlingen, som den foregår, ikke springe i teksten og ikke komme med dine meninger, eller hvad de tror de vil fortælle.

*”Novellen starter med, at ………, så sker der det at ………, den slutter med at………”*

Få så mange detaljer med som muligt, i den rigtige rækkefølge (kronologisk kompostion).

**Perspektivering**

Hvis du trækker en novelle, vil det være en rigtig god ide, at perspektivere til en eller begge tekster (og til Zappa). Måske kan der også være temaer og budskaber i filmen ”De frigjorte” eller dokumentaren ”Plads til os alle”, som du kan bruge, når du perspektiverer.

”De frigjorte”: Viggo er blevet arbejdsløs og han føler sig utilstrækkelig. Ingen kan bruge ham, han keder sig, alt ramler for ham, han synes ikke han rigtig er noget, når han ikke har et arbejde. Han tænker meget over, hvordan andre ser på ham. Han har en affære, fordi hun synes han er *noget*. Han går ned psykisk ned og må også indlægges. Hver gang nogen synes han kan noget – så overgør han det – fx en der roser hans malerier – så tror han på det.

”Plads til os alle”: arbejdsløshed før ville ofte betyde, at der ikke var råd til at opretholde den levestandard man havde. Man var nød til at tage arbejde, som var meget hårdt og nedslidende.

Reklame - Mundtlig

Husk alle elementerne i analysen.

**Præsentation:**Hvor, hvornår, produkt

**Indhold:**  
*Billeder:* Hvad er der af billedelementer (nævn alle). Hvad får den dig til at tænke på? Hvilken historie vil den fortælle?  
*Tekst:* Hvor meget, hvad siger den, hvad ser man først (hvorfor).  
*Billede og tekst:* Hænger billederne sammen med teksten (hvordan). Fx logo og slogan et element.

**Komposition (opbygning):**Linjer (fx til logo, eller i midten eller lodret nedad), farver (varme/kolde, useriøse/seriøse, mørke/lyse, (hvorfor?), dybde. Er der flere logoer? Hvordan er de placeret (logoet kan jo også være øverst) og hvorfor?

**Reklamekneb**Hvor vil den ”snyde os”? Photoshop, forstørrelser, bestemte ord, prisen, manipulere os til at forestille os noget.

**Målgruppe**Hvorfor tror du det er den målgruppe? Hvordan ville den have set ud, hvis det havde været en anden målgruppe?

**Vurdering**Er den troværdig – stoler du på det de siger? Er den fyldt med information? Virker den?

**Perspektivering**Fortæl om andre reklamer, som gør det samme, eller som gør noget modsat.  
Fx virkemidler: ”hygge”, ”lækkersulten”, ”sammenhold, venskab”, ”sjov, humor, komik”, ”sex”, ”luksus”, ”informationer”, ”kendte personer”. Hvad er eksamensreklamens virkemiddel? Hvad kan man ellers bruge som virkemidler. Husk du har set flere reklamer:

McDonalds: varme farver, linjer til logo, hygge og lækkersultenhed, logo placeret to gange, photoshoppet, billig pris, ord som NY (skaber interesse).

HM: luksus, linjer til logo, varme farver, farver der passer til logo, forførelse, en historie

Kærgården: Kæmpe fisk der får en til at tro, at det er en reklame for fiskeolie, fisk, shampoo – i hvert fald ikke for kærgården. Kan misforståes.

Non-fiktion - Mundtlig

1. **Medium**  
   Hvor er meddelelsen bragt?  
   Nævn sted (hvis der står et bestemt sted) og udgivelsestidspunkt.
2. **Genre**<http://www.ilitt.dk/Data/Documents/artikeltyper.pdf>
3. **Blikfang/komposition**Omfang af tekst og/eller billede®, Overskrift / Rubrik, Manchet, Billede®, Billedtekst(er), Udseende  
   Emnet  
     
   Hvad fanger først dit øje? Hvad er det næste og næste? Husk på: Rubrik, Underrubrik/Manchet, Mellemrubrik, Byline, Brødtekst.
4. **Kommunikationsmodellen**  
   Afsender – sagsforhold – modtager  
   Hvem er afsenderen (fx journalisten der har noget på sinde)? Hvad drejer sagen sig om? Hvem er modtageren (hvordan kan du se det)?
5. **Resumé – referat**

Husk nu at starte med:  
*”Artiklen starter med at fortælle……så står der……”*  
Få så mange detaljer med som muligt, og hvis der er kilder, så SKAL de med!

1. **Tilgængelighed**Åben eller lukket kommunikation?  
   **Åben kommunikation**: opfattes som fordomsfri og saglig (kommer ikke med egne meninger og holder sig til sagen)  
   **Lukket kommunikation**: kan opfattes som fordomsfuld og følelsesbetonet. (I fx læserbreve kan der være holdninger og meninger, som ikke bygger på undersøgelser)  
   Sproget – ordvalg, ordklasser, sætningslængde og sætningskonstruktion  
   Har det betydning for teksten? Er den let eller svær at læse? Hvorfor?
2. **Hensigt**Hvad er budskabet – hvad vil artiklen fortælle?
3. **Perspektivering**Kender du emnet? Har du læst andre tekster om emnet? Hvad ville den artikel fortælle? Er den anderledes end eksamensteksten og hvordan? Kan du finde noget fra din egen virkelighed?
4. **Vurdering**Aktuel/uaktuel  
   Forståelig/uforståelig  
   Interssant/uinteressant  
   God/dårlig  
   Vurdering er en slags konklusion

Præsentation

Før opgaven: Læste artiklen ”Mere end skumle værksteder”

Under opgaven: Forsøgte at besvare spørgsmålene så godt jeg kunne. Jeg forsøgte at beskrive, hvem jeg er. Forsøgte at bygge teksten op som en artikel, med Rubrik, Manchet, Byline, Mellemrubrikker, Brødtekst  
  
Efter opgaven: Jeg havde misforstået……, jeg manglede kolonner, jeg manglede billede, jeg måtte rette…… osv. Efter det synes jeg, resultatet blev bedre….

Temaopgave

Ansøgning

Manual